கேள்வி: கோலாலம்பூர் - யாப் ஆ லோய் என்பது என்ன?
பதில்:  தொடர்வண்டி நிலையம் வளரும் நகருக்கான அணுக்கத்தைக் கூட்டியது. 1890-களில் விரைவாகக் கண்ட வளர்ச்சியால் சுகாதார வாரியம் உருவானது. வெள்ளீயச் சுரங்கங்களை நகருடன் இணைத்து யாப் ஆ லோய் $20,000 செலவில் பல சாலைகளைக் கட்டமைத்தார். அம்பாங் சாலை, புடு சாலை, பெட்டாலிங் தெரு என்பன முதன்மைச் சாலைகளாக அமைந்தன. சீன காப்பித்தான் என்ற பதவியால் யாப் ஆ லோய்க்கு மலாய் தலைவர்களுக்கு இணையான அதிகாரங்கள் இருந்தன. இதனைக் கொண்டு சட்டச் சீர்திருத்தங்களையும் புதிய சட்ட முறைமையையும் கொண்டு வந்தார். ஆறு பேர் கொண்ட மலேசியக் காவல்துறை கொண்டு சட்ட ஒழுங்கை நிலை நாட்டினார். 60 பேர் வரை இருக்கக் கூடிய சிறைச்சாலையைக் கட்டினார்.
கேள்வி: கோலாலம்பூர் - விளையாட்டுகளும் மனமகிழ்வும் பற்றி தகவல் சொல்.
பதில்: Image:Stadium nasional bukit jalil.JPG கோலாலம்பூர் பார்முலா 1 திறந்த சக்கர தானுந்து போட்டிகள் ஏ1 கிராண்ட்பிரீ மற்றும் விசையுந்து கிராண்ட் பிரீ உலகப் போட்டிகள் நடக்கும் நகரங்களில் ஒன்றாகும். இவை சிலாங்கூர் மாநிலத்தில் கோலாலம்பூர் பன்னாட்டு வானூர்தி நிலையத்தை அடுத்த செபாங் பன்னாட்டு சுற்றுகையில் நடைபெறுகின்றன. கேஎல் கிராண்ட் பிரீ சிஎஸ்ஐ 5*, என்ற பன்னாட்டு குதிரைச் சவாரி நிகழ்ச்சி ஒவ்வொரு ஆண்டும் இங்கு நடைபெறுகிறது. கேஎல் கோபுரம் ஓட்டம் மற்றும் கோலாலம்பூர் பன்னாட்டு மராத்தான் ஓட்டம் ஆகியனவும் டூர் டெ லங்காவி என்ற மிதிவண்டி போட்டியும் மற்றபிற விளையாட்டுக்களாகும். பாட்மின்டனுக்கான வருடாந்திர மலேசியா ஓப்பன் முக்கியமான மற்றொரு விளையாட்டு நிகழ்வாகும். 1998ஆம் ஆண்டில் பொதுநலவாய விளையாட்டுக்கள் நடத்திபிறகு பன்னாட்டுத் தரமுள்ள பல விளையாட்டு வசதிகள் உருவாக்கப்பட்டுள்ளன. கோலாலம்பூரில் பல குழிப்பந்தாட்டம் மைதானங்கள் உள்ளன. 2015ஆம் ஆண்டில் நடைபெறவுள்ள 127வது பன்னாட்டு ஒலிம்பிக் குழுவின் அமர்வு கோலாலம்பூரில் நடக்கவுள்ளது. இந்த அமர்வில் 2022ஆம் ஆண்டு குளிர்கால ஒலிம்பிக் விளையாட்டுக்கள் நடைபெறும் இடம் தேர்ந்தெடுக்கப்படும்.